දැනට පනවා ඇති නිරෝධායන ඇදිරි නීති කාල සීමාව සැප්තැම්බර් 6 වන සඳුදා අලුයම 4 දක්වා දීර්ඝ කරනු ලැබුවා.ඒ ජනාධිපතිවරයාගේ ප්‍රධානත්වයෙන් ජනාධිපති කාර්යාලයේ අද පැවති කොවිඩ් මර්දන විශේෂ කමිටු රැස්වීමේදී ගත් තීරණයකට අනුවයි.සෞඛ්‍ය අමාත්‍ය කෙහෙළිය රඹුක්වැල්ල සඳහන් කළේ ජනතාව නිරෝධායන ඇදිරි නීතිය දැඩි අවධානයකට ගෙන නොමැති අතර, එය ක්‍රියාකාරි තත්ත්වයට පත් කිරීම සඳහා එම පියවර ගනු ලැබූ බවයි.එමෙන්ම, අනවශ්‍ය ගමන් බිමන් වලින් වැළකී නිවසේ රැදී සිටිමින් නිරෝධායන අදිරි නීතියට අනුකූලව කටයුතු කරන ලෙස ද ඔහු ඉල්ලා සිටියා.